64/2018. (VII.5.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. július 5-i soros, nyílt testületi ülésének napirendi pontjait elfogadta.



65/2018. (VII.5.) határozat:
/A Jászsági Általános Iskola IV. Béla Általános Iskolai Tagintézmény 2017/2018. tanév működési tapasztalatairól szóló tájékoztató elfogadásáról/

Jászjákóhalma Község Önkormányzatának Képviselő-testülete a Jászsági Általános Iskola IV. Béla Általános Iskolai Tagintézmény 2017/2018. tanév működési tapasztalatairól szóló tájékoztatóját elfogadja.


66/2018. (VII.5.) határozat:
/A Tiszamenti Regionális Vízművek Zrt. Jászjákóhalma településen nyújtott 2017. évi tevékenységéről szóló beszámoló elfogadásáról/

Jászjákóhalma Község Önkormányzatának Képviselő-testülete a Tiszamenti Regionális Vízművek Zrt.  fenti tárgyú beszámolóját elfogadja, azzal, hogy a TRV Zrt. Jászjákóhalma településen a jogszabályban és szerződésben előírt ivóvízszolgáltatási és szennyvízelvezetési, és ezzel összefüggő nyilvántartási kötelezettségének folyamatosan tegyen eleget.


67/2018. (VII.5.) határozat:
/A DIGI Távközlési és Szolgáltató Kft. részére az 5121 Jászjákóhalma, Gubicz András utca 2. szám alatti, belterület 937 hrsz-ú ingatlan bérbeadásáról/

Jászjákóhalma Község Önkormányzatának Képviselő-testülete az Önkormányzat tulajdonában lévő Jászjákóhalma belterület 937 hrsz-ú vízmű, udvar és egyéb épület művelési ágú ingatlanából 50 m2 nagyságú területet bérbe adja a DIGI Távközlési és Szolgáltató Kft. (székhelye: 1134 Budapest, Váci út 35., adószáma: 12175136-2-44) részére, távközlési állomás építéséhez, 2027. december 31. napjáig tartó határozott időtartamra.

A bérleti díj mértéke 2018. december 31. napjáig: 475.000,-Ft + ÁFA / év. A bérbeadó Önkormányzat jogosult a bérleti díjat 2019. január 01. napjától évente módosítani a tárgyévet megelőző évre (az év január-december időszakára) vonatkozó, a KSH által hivatalosan közzétett fogyasztói árindex változás mértékéig.

A Képviselő-testület egyidejűleg jóváhagyja az ingatlan bérbeadásának részletes feltételeit, a bérleti szerződés meghosszabbításának eseteit, a bérleti díj megfizetésének feltételeit tartalmazó, a határozat mellékletét képező bérleti szerződést, azzal a kikötéssel, hogy a Tiszamenti Regionális Zrt. az őt megillető bérleti díj összegét Jászjákóhalma ivóvízhálózata üzemeltetésére, fejlesztésére használja fel. 

A Képviselő-testület a szerződés aláírására felhatalmazza Terjéki Tünde polgármestert.

Határidő: folyamatos.
Felelős: polgármester.



68/2018. (VII.5.) határozat:
/A Poldermann Júlia Óvoda működési tapasztalatairól szóló tájékoztató elfogadásáról/

Jászjákóhalma Község Önkormányzatának Képviselő-testülete a Poldermann Júlia Óvoda működési tapasztalatairól szóló beszámolót elfogadja.



69/2018. (VII.5.) határozat:
/A védőnői feladatellátásról szóló beszámoló elfogadásáról/

Jászjákóhalma Község Önkormányzatának Képviselő-testülete Bomlászné Vajda Andrea területi védőnő fenti tárgyú beszámolóját elfogadja.



70/2018. (VII.5.) határozat:
/A Jász-Nagykun-Szolnok Megyei Könyvtárellátási Szolgáltató Rendszer (KSZR) Jászjákóhalma szolgáltató helyen 2017. évben végzett tevékenységéről szóló tájékoztatás elfogadásáról/

Jászjákóhalma Község Önkormányzatának Képviselő-testülete a Verseghy Ferenc Könyvtár és Közművelődési Intézmény (székhelye: 5000 Szolnok, Kossuth tér 2.) által a Jász-Nagykun-Szolnok Megyei Könyvtárellátási Szolgáltató Rendszer (KSZR) Jászjákóhalma szolgáltató helyen 2017. évben végzett tevékenységéről nyújtott tájékoztatását elfogadja.



71/2018. (VII.5.) határozat:
/A Felsőjászsági Óvodai Intézményfenntartó Társulás 2018. augusztus 31. napjával történő megszüntetéséről/

1.) Jászjákóhalma Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX törvény 88. § (2) bekezdése alapján minősített többséggel elfogadja a Felsőjászsági Óvodai Intézményfenntartó Társulás megszüntetését 2018. augusztus 31. napjával.

2.) A Képviselő-testület felhatalmazza a polgármestert a Társulás megszüntetésével kapcsolatos egyeztetések, tárgyalások lefolytatására, a döntés végrehajtásához szükséges intézkedések megtételére, és – a határozat mellékletét képező – társulás megszüntetéséről szóló megállapodás aláírására.

Határidő:	2018. augusztus 31.
Felelős:	polgármester

72/2018. (VII.5.) határozat:
/A Poldermann Júlia Óvodában a 2018/2019. nevelési évben indítható óvodai csoportok számának meghatározásáról/

Jászjákóhalma Község Önkormányzatának Képviselő-testülete a nemzeti köznevelésről szóló 2011. évi CXC. törvény 83.§ (2) bekezdés d) pontja alapján a Poldermann Júlia Óvodában (székhelye: 5121 Jászjákóhalma, Fő út 54.) a 2018/2019. nevelési évben indítható óvodai csoportok számát 4 csoportban határozza meg.

Határidő: 2018. augusztus 31.
Felelős: óvodavezető



73/2018. (VII.5.) határozat:
/A maximális óvodai csoportlétszám túllépésének engedélyezéséről a 2018/2019. nevelési évben/

Jászjákóhalma Község Önkormányzatának Képviselő-testülete a nemzeti köznevelésről szóló 2011. évi CXC. törvény 25.§ (7) bekezdése és a 4. melléklete alapján a 2018/2019. nevelési évre vonatkozóan engedélyezi az óvodai maximális csoportlétszámok legfeljebb 20%-kal való túllépését a fenntartásában működő Poldermann Júlia Óvodában az alábbi csoportokban:

1. Fő úti óvoda (5121 Jászjákóhalma, Fő út 54.): az összes csoport,

1. Vas Gereben úti óvoda (5121 Jászjákóhalma, Vas Gereben u. 13.): az összes csoport.

A felvehető maximális gyermeklétszám egy csoport esetén maximum 30 gyermeket jelent, figyelembe véve a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 162. § (7) bekezdésében meghatározott 2,0 m2/fő gyermeklétszámot.

Határidő: folyamatos
Felelős: Fejes Zsuzsanna mb. óvodavezető



74/2018.(V.15.) határozat:
/Interpellációs válaszok elfogadásáról/

Jászjákóhalma Község Önkormányzatának Képviselő-testülete a 2018. július 5-i interpellációkra adott válaszokat elfogadta.







75/2018.(VII.5.) határozat:
/ Beszámoló a polgármester két ülés között végzett munkájáról /
	
Jászjákóhalma Község Önkormányzatának Képviselő-testülete a két ülés között végzett munkáról szóló polgármesteri beszámolót elfogadta.



76/2018.(VII.5.) határozat:
/Beszámoló az alpolgármester két ülés között végzett munkájáról /
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló alpolgármesteri beszámolót elfogadja.



77/2018. (VII.5.) határozat:
/A hulladékgazdálkodási közszolgáltatás megvalósításával kapcsolatos feladatok teljesítéséről és ennek érdekében a térségi hulladékgazdálkodási rendszer átalakításáról, egyidejűleg a 69/2017. (X.16.) határozat visszavonásáról/

I. Jászjákóhalma Község Önkormányzatának Képviselő-testülete a hulladékgazdálkodási feladatok hatékony ellátása érdekében felhatalmazza a REGIO-KOM Térségi Kommunális Társulást (továbbiakban Társulás), hogy átruházott hatáskörben eljárva:

1. a Szelektív Hulladékhasznosító és Környezetvédelmi Nonprofit Korlátolt Felelősségű Társaság (székhelye: 2194 Tura, 0272/7 hrsz., adószáma: 11884226-2-13, továbbiakban Szelektív Nonprofit Kft.) felé jogosító – közös tulajdonú – üzletrészt szerezzen, a Társulás képviselője az üzletrész-adásvételi szerződést megkösse,
1. a Társulás képviselője a Szelektív Nonprofit Kft. létesítő okiratának módosítására hivatott jogügyletet létrehozza és mindazon további szükséges intézkedéseket megtegye vagy azok megtételére másnak meghatalmazást adjon, melyek ahhoz szükségesek, hogy a cégadat-változásokat az illetékes cégbíróság a cégjegyzékbe bejegyezze,
1. a Társulás képviselője a hulladékgazdálkodási közszolgáltatási szerződést és a hulladékról szóló 2012. évi CLXXXV. törvény (továbbiakban Ht.) 37/B.§-a szerint az Önkormányzat részvételével működő Társulás tulajdonában álló hulladékgazdálkodási létesítmények, eszközök, vagyonelemek üzemeltetéséhez szükséges bérleti szerződést a Szelektív Nonprofit Kft-vel, mint közszolgáltatóval megkösse,
1. a Társulás képviselője az Önkormányzat tulajdonában álló és a Ht. 37/B.§ hatálya alá tartozó vagyon vonatkozásában a bérleti szerződést a Szelektív Nonprofit Kft-vel, mint közszolgáltatóval megkösse,
1. a Társulás képviselője a Szelektív Nonprofit Kft-vel kötendő hulladékkezelési közszolgáltatási szerződés hatályba lépését követően a korábbi hulladékgazdálkodási közszolgáltatási szerződéseket megszüntesse és a megszüntetésükhöz szükséges okiratokat aláírja,
1. utólagos beszámoló mellett minden olyan további szükséges intézkedést megtegyen a hulladékgazdálkodási integráció érdekében, mely intézkedések az 1-6. alpont szerinti határozatok megvalósításához szükségesek, de itt külön nevesítést nem nyertek.

II. Jászjákóhalma Község Önkormányzatának Képviselő-testülete a hulladékgazdálkodási feladatok hatékony ellátása érdekében hozzájárul ahhoz, hogy a részesedése mellett működő gazdasági társaság (REGIO-KOM Kft.) a Szelektív Nonprofit Kft-ben részesedést szerezzen és felhatalmazza a vezető tisztségviselőt, hogy a részesedés-szerzéshez szükséges jogügyleteket dokumentáló okiratokat aláírja.

III. Egyidejűleg a Képviselő-testület a hulladékgazdálkodási közszolgáltatás megvalósításával kapcsolatos feladatok teljesítéséről és ennek érdekében a Térségi Hulladékgazdálkodási rendszer átalakításáról szóló 69/2017. (X.16.) határozatát visszavonja.

Határidő: folyamatos

